AlexejDobrolubov/national_council_slovak_2010 huggingface dataset:
23. schôdza NR SR - 6.deň - B. popoludní
Dátum: 2021-02-04
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

192. Ďakujem veľmi pekne. No, Jozef, naozaj ako veľmi dobré, kultivované, ako ťa poznám, povedal si o moste, si hovoril, no a zajtra, som presvedčený, že nepríde pán Pellegrini do pléna, pretože aj dnes niektorí poslanci prišli za našimi poslancami, Jozef, a prosili, aby ste vystúpili, pretože zajtra určite Peťo Pellegrini do pléna nepríde, tak ako nepríde Robo Fico, tak ako tu nebudú, tak ako celý čas nechodia. Ale majú právo, samozrejme, že majú právo na predčasné voľby. A prečo majú právo, Jozef? No pretože už sa tie najťažšie časy končia, už Peťo Pellegrini nebude platiť, ako povedal Sakovej, že veď to oni zaplatia. Peťo Pellegrini už chce vládnuť, opäť chce kšeftovať, ako, samozrejme, čo celý čas s Robom Ficom robili, a to je ich, to je ich, to je ich. Nikto tu zajtra nebude zo SMEROHLAS-u, tak ako počas celého toho roka, počas toho celého roka. Peťo, čo ste nervózny? Čo rozkladáte ručičkami? Máte tie ručičky nejaké nervózne. (Prerušenie vystúpenia predsedajúcim.) Blanár, Juraj, podpredseda NR SR Pán poslanec... Pročko, Jozef, poslanec NR SR No tak čo ma tu, tak môžte upozorniť, aby na mňa nerozprával. Blanár, Juraj, podpredseda NR SR Poprosím vás, aby ste zachovali pokoj. Dokončite. Pročko, Jozef, poslanec NR SR Pán Pellegrini! Vráťte mi čas, prosím vás pekne. Blanár, Juraj, podpredseda NR SR Pokračujte, pán poslanec. Pročko, Jozef, poslanec NR SR Vráťte mi čas, pán Pellegrini ma vyrušoval. Blanár, Juraj, podpredseda NR SR Ja vám nemôžem počas tohto vrátiť, ale... Pročko, Jozef, poslanec NR SR No jasné, presne toto ste, toto ste vy! Toto ste vy! Blanár, Juraj, podpredseda NR SR Pán poslanec! Pročko, Jozef, poslanec NR SR Ste jedna neskutočná skupina, skupina, ktorá tu roky kšeftovala, roky kradla a teraz, keď vám človek povie pravdu, tak tuto Peťko Pellegrini ručičkami rozhadzoval, vyrušoval ma a keď mi máte vrátiť čas, tak zase, samozrejme, lebo ste z tej istej partičky Alibabových zbojníkov, no tak ja vám nevrátim. Ja vám želám všetkým veľa zdravia, ale každému jednému z vás. Smeráci, nech vám Pán Boh alebo karma vráti to, čo si zaslúžite.
23. schôdza NR SR - 6.deň - B. popoludní
Dátum: 2021-02-04
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

180. Ja by som chcel povedať, že pán Pellegrini teraz odchádza, škoda, mal tu byť ako, veď on to predkladá, ale celý čas, keď si, Tomáš, rozprával, tak vôbec ťa nepočúval, arogantne teraz ide telefonovať, asi nejaké kšefty alebo čo ešte má. Ale chcem povedať, že keby sa, vieš, Tomáš, keby sa SMER stal víťazom volieb, tak ja si nemyslím, že by Peťo Pellegrini odišiel od Fica, ale s nasadeným obojkom by stále slúžil Ficovi a stále by k tomu robil. Ja si nemyslím, že by sa Peťo Pellegrini rozhodol zobrať si svoje biznis krídlo a odišli by od Roberta Fica. Ja si, práve naopak, myslím, že by Peťo Pellegrini slúžil a robil to, čo doteraz, poslúchal Roberta Fica. Jedna vec ma zaujala, musím pochváliť naozaj pána Krajčíra, to bolo perfektné, naozaj toto je to, kvôli čomu oni nechcú odísť. Oni, oni, oni, teda chcú sa vrátiť, oni chcú zase ďalej kšeftovať, robiť kšeftíky. Všade sa robili kšefty a všade sa tie kšefty stále ešte robia. Žiaľbohu, treba to povedať, pretože také podhubie si tu SMER vytvoril, pretože premiér a vláda už nekradne, ale stále sa kšeftuje, všade tam, kde si dosadil SMER svojich, svoju chobotnicu. A tá chobotnica má riadne chápadlá. To vám môžem povedať. Absolútne veľké. No a sú tu chlapci, teraz, dneska sa urazili, povedal som, že ĽSNS, tak sa ospravedlňujem Sujovi, už neni ĽSNS, ale sú tu chlapci, ktorí ani raz, ani jeden jediný kšeft smerácky, ani na jeden jediný kšeft nepoukázali. Chlapci z ĽSNS šúchali nožičkami a oni čakajú, kto ich zoberie do tej vlády. No ale Peťo Pellegrini povedal, že ich nezoberie. Tak s kým pôjdu? Ľuboš, perfektne si to povedal, sú to kšeftári, ktorí sa chcú vrátiť a teraz, keď vláda a polícia robí svoje veci, tak sú všetci zrazu psychicky chorí.
23. schôdza NR SR - 6.deň - B. popoludní
Dátum: 2021-02-04
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

84. Veľmo sa mi páči, nahám to tak, lebo keby som to nenahau, tak by som išou dakde inde. Mne sa strašne páči vaša detviančina, pán Suja. Ja som si nerobil srandu, ja som povedal, chlapci z, teda poprosil som ĽSNS, a keďže ešte nikde neoficiálne nebolo, že ste nezávislí, tak sa vám ospravedlňujem, keď som vás urazil, že ste ĽSNS. Ja si pamätám, že ste ešte pred mesiacom alebo pred dvomi hrdo vykrikovali, že ste ĽSNS, potom sa tam Mazurek rozplakal, že už nie je ĽSNS, potom ste sa rozplakali vy, takže ja sa vám ospravedlňujem, keď som to nevedel, že vy nie ste ĽSNS, ak vás to urazilo. Ale poprosil som vás, ja som vás prosil o niečom inom. Ja som vás prosil, ja som teda prosil o to, aby ste podporili tento zákon. A keď (povedané s pobavením) vás toto urazilo, viete, ja, pán Suja, na vašu inteligenciu nebudem narážať, pretože ako nikdy sa neponížim k tejto, k tomuto a nebudem vás urážať, tak ako urážate vy všetci. A či ste už ĽSNS, alebo nie ste ĽSNS, či ste pravá strana, ľavá strana, ja vás prosím ako človek, aby ste podporili tento zákon. Ďakujem veľmi pekne.
23. schôdza NR SR - 6.deň - B. popoludní
Dátum: 2021-02-04
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

80. Ďakujem. Milé kolegyne, milí kolegovia, vážený pán podpredseda, milý pán minister, moje vystúpenie bude veľmi krátke. Naozaj chcem poprosiť, hlavne tuná kolegov z ĽSNS, ktorí práve v tejto chvíli prišli, ďakujem, že počúvajú. A všetci dobre vieme, aká je to banka, odkiaľ je tá banka, a keď som si vypočul pána Suju, tak ja verím, hlboko som presvedčený, že podporia pána ministra, pretože verím, že im záleží na tom, aby slovenské peniaze ostali na Slovensku, aby sme ušetrili, aj keď sa teda jedná o ruskú banku, a veľmi pekne im poďakujem. Žiaľ, nie sú tu žiadni smerohlasáci, ani jeden, ale dúfam teda, že ma počúvajú v kanceláriách, a som hlboko presvedčený, že aj oni urobia všetko pre to, aby sme si uchránili naše peniaze. Toto, čo sa deje teraz, nie je maslo na hlave tejto vlády, ale táto vláda to zachraňuje. Ja som veľmi rád, že Peťo Kremský sa dohodol s pánom ministrom, samozrejme, o tom je koalícia, ale ešte raz, veľmi pekne chcem poprosiť pánov z ĽSNS, aby podporili... (Reakcia z pléna.) Už nie ste? Vy ste čo? Hlas ĽSNS alebo čo ste teraz? (Smiech v sále.) Ja neviem, prepáčte, som teraz, ospravedlňujem sa vám, ale vy ste povedali, že nie sme, tak prepáčte. Chcel by som poprosiť vystúpivších aj nevystúpivších, aby podporili tento zákon. Ďakujem. Pán Galis, prosím vás (poslanec Galis práve prechádzal okolo rečníckeho pultu), aj vás chcem poprosiť, keby ste teda povedali... (Reakcia poslanca Galisa.) Prosím? Prečo som blázon, pán Galis? Zato, že vás prosím, aby ste... (Reakcia z pléna.) Ďakujem. Takže aj pána Galisa poprosím, aby podporil tento zákon. Ďakujem veľmi pekne všetkým, aj vám, chlapci.
23. schôdza NR SR - 2.deň - B. popoludní
Dátum: 2021-01-27
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

147. Ja by som chcel, pán minister, ospravedlniť pána Kotlebu, pretože naozaj v súčasnej situácii, v ktorej sa nachádza psychickej, keď sa mu rozpadla celá strana, ja si myslím, že on ani nevie, čo rozpráva. Takže ja by som ho chcel ospravedlniť za to, že čo tu predvádzal. Nehnevajte sa.
23. schôdza NR SR - 2.deň - A. dopoludnia
Dátum: 2021-01-27
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

42. Ďakujem. Pán Šeliga, vy ste sa tu ospravedlňovali pánovi Suskovi, ale to netreba, pretože naozaj už som to povedal, čokoľvek predložíme, čokoľvek predložíme, tak je to protiústavné, je to zlé, siahame na práva občanov. A keď poviem, že je to vaša populistická reklama, tak začnú rozprávať. Áno, ale vy siahate, vidíte, vy ste proti ústave. Oni sú, to je neskutočný marketing. To je, tieto ich mantry, ktoré tu používajú, ktoré jednoznačne masírujú hlavy svojim voličom cez takéto klamstvá a rozprávanie, že idete proti, proti národu, proti, proti ľuďom. Jednoduchý zákon, ktorý ide pomôcť, ktorý si vyžiadali naozaj, ktorý si vyžiadali odborníci z Notárskej komory a on ide rozprávať o tom, že to je, že to je mantra, že to je, že idete proti, proti ľudskosti, idete proti právam. Nemusíte sa ospravedlňovať, pán Šeliga, za nič, pretože toto je ich politický marketing, ktorý používajú na to, jednoznačne spraviť z tejto vládnej koalície koalíciu, ktorá tento národ zotročuje. A nie je to pravda. Aj tento zákon, čo predkladá pani ministerka, jednoznačne je pre dobrú vec, pre dobrú vec. Ďakujem.
23. schôdza NR SR - 2.deň - A. dopoludnia
Dátum: 2021-01-27
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

24. Ďakujem veľmi pekne. No ja som tiež pozorne počúval a musím povedať, že naozaj pán Susko, to, čo ste povedali, že je to nad rámec osobných práv a slobôd, vy tieto vaše mantry dávate do všetkého. Všetko čo urobí táto vládna koalícia, je nad rámec práv a slobôd a je to už nieže trápne, ale je to veľmi nekorektné, pretože neskutočne zavádzate. Chcem použiť slušné slovo, veľmi zlým a odporným spôsobom. Ďakujem veľmi pekne.
23. schôdza NR SR - 1.deň - B. popoludní
Dátum: 2021-01-26
Poslanec: Pročko, Jozef (OĽANO)
Druh vystúpenia: Vystúpenie v rozprave

52. Milé kolegyne, milí kolegovia, moja rozprava bude veľmi krátka, v podstate ani k tomuto zákonu nie, aj keď sa ho bude týkať, pretože my poslanci sme boli zvolení preto, aby sme sa vyjadrovali k zákonom. My sme tuná v rozprave rozprávali, vo faktických pozmienkach, poznámkach, pardon. Ja len chcem povedať, že v úvode tejto schôdze vystúpili viacerí poslanci s procedurálnymi návrhmi a dožadovali sa, aby mohli pracovať, dožadovali sa, aby sme im dávali viacej informácií, teda Národná rada, tak ja len chcem povedať, pozrite sa, kde je kolega Podmanický, ktorý chcel pracovať, pozrite sa, kde sú Kuffovci, pozrite sa, kde je celý SMEROHLAS, pozrite sa, kde sú kotlebovci. Á, už prichádzajú, už prichádzajú. Takže ďakujem pekne, že ste ma počuli, chlapci, tu seďte a pracujte. Ďakujem veľmi pekne. (Reakcia z pléna.)
22. schôdza NR SR - 2.deň - B. popoludní 2
Dátum: 2021-01-14
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

26. Ďakujem. Ja musím podporiť naozaj nášho ministra zdravotníctva. Vysvetlil nám to za desať minút absolútne perfektne, jasne a stručne. Tá pokuta nie je na to, aby sme zdravotníkom znepríjemňovali život. Tá pokuta je jednoznačne na to, pretože naozaj aj v našej spoločnosti, aj teraz stále sú ľudia, ktorí nedodržujú pravidlá, ktorí robia veci, ktoré umožňujú robiť zle. Tá pokuta nie je 10-tisíc eur pre každého. To môže byť od 200 euro. Ale tá pokuta je dobrý, dobrý signál preto, aby sme ukázali, že naozaj, pozor, nerobte zle. Nám to vysvetlil Marek za desať minút. A naozaj ten zákon, aj to, čo ste, pán predseda, čoho si sa bál, Boris, všetko tam je, naozaj. Ja som rád, že si na to poukázal, ale, samozrejme, že všetko to, aby sa naozaj očkovali ľudia podľa, podľa toho, ako, ako, aké nebezpečenstvo je, aký majú vek, aké majú postihnutie. Všetko tam je. Ale sú tu ľudia, ktorí nechcú dávať tú pokutu, pretože naozaj aj na Slovensku sú ľudia, ktorí spolupracujú s Pentou, spolupracujú s rôznymi organizáciami zdravotníckymi a dohadzujú im kšefty. Takže títo ľudia sa vždy budú báť, aby ich spolupracovníci nedostávali veľké pokuty. Ja si myslím a som hlboko presvedčený, že každý normálny Slovák ocení tento zákon, pretože naozaj tento zákon nie je proti, ale je za. Takže ďakujem veľmi pekne Marekovi a chcem ho naozaj v tomto veľmi, veľmi podporiť. Ďakujem veľmi pekne.
21. schôdza NR SR - 1.deň - B. popoludní
Dátum: 2021-01-12
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

176. No, vzdychol si tu môj kolega, poslanec Nemec si tu vzdychol a povedal, no, a zase žiadne riešenie. Reagujem, hneď na úvod, keď sa otočil na kolegu Čekovského a povedal, že ideme predložiť zníženie peňazí, som zvedavý, či budete hlasovať. Kolegovia, pamätáte si, že by predložili niečo iného okrem populistických znížení platov, znížení peňazí, znížení tohoto, tohoto? Vedia, že to neprejde, pretože naozaj sa to musí schváliť všeobecnou rozpravou. Oni len z brucha trestnú nejaký zákon, populistický, vedia, že to neprejde, vedia, že ich voliči môžu na nás nadávať, akí sme zlí, akí sme odporní, ako deťom bereme jedlo, pritom absolútne, ale absolútne neurobia nič iné, len zákon populisticky predložia. Dnes som sa od nich nedozvedel, pán Suja, nič od vás, nejakú, nejakú víziu, niečo, čo by ste boli predložili. Nič, nič. Mne veľmi vadí, keď niekto útočí na moju rodinu a vy v kuse útočíte na Pavlínku, aj teraz ste začali. Pán Suja, dávajte si vy pozor, lebo keď začnú ľudia rozoberať váš súkromný život, tak to bude veľká, veľká katastrofa, veľká katastrofa, ale ja sa k tomu neznížim, celá Detva o vás vie, takže to stačí. No držíte s Ficom, pán Suja, s nikým iným, lebo nikto vás nechce, bijete s ním bandu, ani SMEROHLAS o vás povedal, že, že vás nikdy v živote nezoberie. A prečo hlasujte za nás? Povedali ste, že hlasujete za naše zákony. No veď by vás zožrali vaši voliči, keby ste nehlasovali za tie dobré zákony, ktoré pripravujeme! Veď by vám (reakcie z pléna), veď by vám naložili! Takže som rád, že predkladáme skvelé zákony a že vy za ne hlasujete. Ďakujem veľmi pekne.
21. schôdza NR SR - 1.deň - B. popoludní
Dátum: 2021-01-12
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

156. Ďakujem veľmi pekne. No, pán Suja, celý svoj plat dávam, rozdávam ľuďom, naozaj celý svoj plat. Mám dvadsať zamestnancov a požiadal som, aby sme mohli aspoň prežiť, pretože tých ľudí som ja nevyhodil. A keď teda máte fitko, verím, že ste platili a všetky odvody ste robili podľa správnosti, a keď ste to teda tak robili, tak máte na to právo aj vy. Toto vaše teatrálne vystúpenie, že ja Suja som nežiadal, myslím, že ste mali na to právo, ale zase je tu veľká pochybnosť, či ste v tom fitku robili tak všetky veci poctivo ako my v našej spoločnosti. Pán Kotleba, a premiér zachraňuje ľudské životy, preto tu nie je. Naozaj je pre nás veľmi dôležité, aby bol tam, kde teraz je, a aby s ministrom zdravotníctva a s ostatnými ministrami riešili ťažkú situáciu, ktorá na Slovensku je. Pán Mazurek, vy ste úplne úchvatný človek, nie je tu, ale na chodbe, keď ho stretnem, tak to by ste videli, to je taký ten, také to bábätko s holou hlavou (rečník zmení hlas a začne hovoriť tenkým hlasom): „A vy, pán Pročko, vy ste skvelý, vy ste úžasný, ja som vás dnes v sne miloval.“ Tu vám nadávajú do idiotov, do blbcov, tu vám Kočiš povie, že ste, že ste kretén, tu vám nadávajú, čo robí Suja, celá, celá ĽSNS. To som chcel povedať, áno, spojme sa, ale u vás to nefunguje, chlapci! Vy ste tak agresívni! Tie steroidy človeku tak ubližujú. Možno preto Kotleba bol zachránený zo života, lebo možno to je to, ja neviem. Určite, možno, možno, neviem. Schlosár, aaa (rečník si vzdychol), viete, ja vám dám tisícky ľudí, ktorí povedia úplný opak, čo vy, čo povie lekárska komora. Viete, to je tak, vy naozaj, vy tu dávate také príklady takých vedcov, ktorých v živote nikto nepoznal. No a, Kočiš, viete, toto ste vy, presne toto ste vy. Urážate ľudí, dehonestujete ľudí, ponižujete ľudí. Ľudia, ja som v živote nič neukradol. Vybudoval som si to, čo som vybudoval, na základe toho, že som poctivo pracoval. Ja som zvedavý, čo spraví Mazurek, keď skončí vo vláde, teda vo vláde, keď skončí v parlamente. Čo myslíte, čo bude robiť? (Reakcie z pléna.) Ďakujem.
18. schôdza NR SR - 12.deň - A. dopoludnia
Dátum: 2020-12-17
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

63. No, ja musím reagovať na toho Janka Heráka. Naozaj dlhé roky s ním aj ja spolupracujem, dlhé roky. Je to nezištnosť. Jána Heráka poznám ako človeka, ktorý nerozpráva o pomoci, ale tú pomoc robí, a dlhé roky. Kto v sále sedí a nesedí, no, vy tu sedíte aj tam dole so zelenými chlapcami len vtedy, keď to, keď to je vhodné vám, keď tu púšťate tieto mantry, že chceme okradnúť deti, že sme zobrali dôchodcom, že dávame bankám. To sú vaše mantry, ktorých sa chytíte a národ presviedčate o tom, aké sme my hyeny a akí ste vy sociálni politici, hlavne ochraňujete tento národ. Hlavne ste tento národ dlhé roky okrádali. To je najdôležitejšie povedať. Rozprávate tu o nenávisti, zlobe a nadávkach. Rozprávate tu o tom, že sa ťukáme po čele. No, keď rozprávame my, tak tie vaše gestá, čo robíte, sú katastrofa. Ale to je tak. A o tom, aká tá politika vaša je, svedčí vaše vystúpenie. Naozaj pôsobíte na tie najcitlivejšie stránky ľudskej bytosti, a to sú city. Vy ich tu presviedčate o tom, že ideme okradnúť malé deti. To je taký hyenizmus, čo predvádzate, že to nemá obdobu. Najhoršie na tom je, že rozprávate o agresii, a to, čo tu predviedol človek, ktorý trénoval Černákových vrahov, že sa postavil a vyhrážal sa, vyhrážal sa poslancovi, to tu nemá obdobu. To, čo predvádza celá ĽSNS, ktorá je kompletne, kompletne plná odsúdených ľudí, to nemá obdobu. Ďakujem veľmi pekne.
18. schôdza NR SR - 9.deň - B. popoludní
Dátum: 2020-12-08
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

93. Ďakujem veľmi pekne. No, pán poslanec Šipoš, vidíš, šliapol si do osieho hniezda, trafil si, zelené osy sa vyrojili a naozaj ti naložili, pretože si mal vo všetkom pravdu. Vo všetkom si mal pravdu. Pochovávala sa kultúra v Banskej Bystrici, kde Kotleba, fašista Kotleba, zakazoval divadelné predstavenia, tak sa tam pochovávala kultúra. Pred Bonaparte, kde, kde komunista Fico býval v dome, ktorý vlastnil Kočner, zlodej Kočner, tak tam býval Fico, tak tam protestovali slušní ľudia. Ale vidíš, fašisti zorganizovali pred domom, kde deťom odniesli truhlu, ale počul si, veď tam nikto nebol, tak my sme to len tak priniesli. Veď tam nikto nebol! Tam neboli deti! Vieš, tá sociálna politika kotlebovcov je naozaj v tom, že odfotí sa poslanec Suja v Hnúšti v, s deťmi v, na škôlke, ako im priniesol darčeky a iným deťom poslanec Suja prinesie truhlu. Toto je ich politika. Ich politika je to, že naozaj dajú návrh zákona populistický, ktorí vedia, s nikým to nedokomunikujú, z brucha si to tam šľahnú, pretože oni vedia, že budú potom vykrikovať, akí ste vy, aké ste vy hyeny, vy, vy koaliční, lebo vy nám neschvaľujete veci. Toto je ich sociálna politika. Žiaden rozum, žiadne návrhy, žiadna, žiadne nič akceptovateľné, čo by bolo naozaj rozumné pre národ, pre občanov. Ale mal si veľkú pravdu. To zlo a nenávisť, akú šíria, a, a, a čo, to nielen na Facebooku, ale aj v skutočnosti, ja som od nich nepočul povedať okrem toho, že zlé, nedobré, bude tu zlé, ľudia zomierať budú, ľudia budú, namiesto nádeje Slovákom dávajú nenávisť. A to je to, čo je na nich absolútne, a máš v tom veľkú pravdu, choré.
16. schôdza NR SR - 1.deň - B. popoludní
Dátum: 2020-10-20
Poslanec: Richter, Ján (SMER - SD)
Druh vystúpenia: Vystúpenie s faktickou poznámkou

132. Ďakujem pekne, chcem poďakovať kolegom z poslaneckého klubu za ich podporu o vystúpení. Ale budem sa trošku viacej venovať opozičným poslancom. Pán Viskupič, tak jako dnes, v októbri a novembri, schvaľujeme rozpočet, takto sa schvaľoval aj vlani. To znamená v čase, keď sa ten zákon pred..., alebo návrh zákona predložil do parlamentu, nikto v tej chvíli nemohol vedieť, že takýto zákon bude. To znamená nemohlo to byť v rozpočte. Čo je dôležité, Sociálna poisťovňa, mala vyrovnaný rozpočet. Tragikomické, viete, čo je? Že podporili vaši kolegovia, sľúbili voličom, no a že zobrali. To je tá tragikomédia. To sa nedá nijako zdôvodniť. Jednoducho vláda a Národná rada má kompetencie do konca volebného obdobia. Aj v posledný deň zodpovedá za výkon moci a, samozrejme, aj veď parlament za svoju činnosť. Pán Vons, 13 rokov mala možnosť... No treba povedať jednu vec. Dva roky tu bola vláda pani Radičovej, v podstate ste vládli vy. V tých ďalších rokoch sa pravidelne navyšoval vianočný príspevok. Čakali sme, čo urobí pani Radičová, resp. pán Mihál, pretože sľubovali, že to zrušia, že to zoberú. Chvalabohu, neurobili tak a mali sme možnosť, jednoducho v tomto smere v SMER-e pokračovať. No a čo je najdôležitejšie? V čase predkladania návrhu bolo jasné, že Sociálna poisťovňa doviedla do vyrovnaného rozpočtu a nebude treba Sociálnu poisťovňu zo štátneho rozpočtu dotovať. Toto bolo veľmi dôležité. Ďakujem.
16. schôdza NR SR - 1.deň - B. popoludní
Dátum: 2020-10-20
Poslanec: Richter, Ján (SMER - SD)
Druh vystúpenia: Vystúpenie s faktickou poznámkou

102. Ďakujem pekne za slovo. Pán poslanec, z toho vášho vystúpenia mi tak trošku vyznievalo, ako my by sme mali byť nejakí totálni nepriatelia zamestnávateľov alebo podnikateľov. To ako, to sa jednoducho veľmi mýlite. Ja ako minister práce som nemal problém jednak na prvého mája na Sviatok práce, ale aj na všetky výročné rokovania RÚZ, AZZZ prísť medzi nich a poďakovať im za všetkých, ktorí ľudu práce dávajú, poďakovať im za to, že za nich odvádzajú, a poďakovať im za to, že vytvárajú pre nich bezpečné prostredie. Priemerný zamestnanec Európskej únie vytvorí za hodinu hodnotu v sume 42 eur a majú z toho plat 50 %. Na Slovensku vytvorí za rovnaký čas v sume 35 eur a má z toho 25 % necelých. To je odpoveď, aké sú tam rezervy a možnosti, a preto sa nemôžme baviť o tom, či ten rozdiel, ktorý sa teraz berie na tej minimálnej mzde, môže niekoho jednoducho zruinovať. Čo sa týka prepúšťania, žiadna relevantná ekonomická analýza toto nepotvrdila nikdy. Čo sa týka rodiny s deťmi, dali sme materskú 100 % čistého príjmu, rodičovský hore, príspevok pri narodení, ďalej zaviedli sme obedy zadarmo, ktoré ste vy už stihli zrušiť, 100 eur na..., pre prvákov, študenti majú vlaky zadarmo, žiaci chodia na lyžiarske zájazdy, to sú všetko vplyvy veľmi konkrétne a pozitívne smerom na rodinu. Myslím si, že 24 krajín Európskej únie má minimálnu mzdu a ten zvyšok má 100 % vykrytú minimálnu mzdu v kolektívnych zmluvách.
16. schôdza NR SR - 1.deň - B. popoludní
Dátum: 2020-10-20
Poslanec: Richter, Ján (SMER - SD)
Druh vystúpenia: Vystúpenie s faktickou poznámkou

45. Ďakujem pekne za slovo. Chcem poďakovať všetkým, ktorí reagovali na mňa faktickou poznámkou. Pán poslanec Krajčír, no, je veľmi, je mi veľmi ľúto, že niekto dokáže zneužiť aj takú udalosť, ako je dopravná nehoda. A vážna dopravná nehoda. Myslím si, že to je úbohé a ponižujúce šíriť nepravdu pri takomto obsahu. Dámy a páni, namiesto systémových nastavení hospodárskej politiky smerom k prechodu na sociálne a environmentálne citlivú ekonomiku opäť vláda iba prešľapuje na jednom mieste a ubližuje tým, ktorí si to nezaslúžia. Ďakujem.
12. schôdza NR SR - 1.deň - B. popoludní
Dátum: 2020-09-16
Poslanec: Richter, Ján (SMER - SD)
Druh vystúpenia: Vystúpenie s faktickou poznámkou

187. Ďakujem pekne za slovo. Pán poslanec Kašper, ja vám chcem aj vášmu klubu poďakovať za to, že ste podporili trináste dôchodky v tomto parlamente. Je to pre vás hanba, že teraz musíte tvrdiť toto, čo hovoríte. Vy ste ich podporili. Veď, preboha, sa nebráňte tomu, že ste oklamali ľudí. Oklamali ste ich! Otázka rozpočtu, rozpočet sa tvorí v septembri, októbri možno schvaľuje. Všetko ostatné, čo medzitým život prinesie, sa rieši buď z rezervy, alebo to je doložka v každom jednom zákone, ktorá hovorí o nákladoch s tým spojené. Neodvolávajme sa len na rozpočet. Pri tvorbe rozpočtu nie je vždy všetko známe, čo v tom rozpočte bude zahrnuté pre ten budúci rok a už vôbec nie v rezorte práce, sociálnych vecí a rodiny, kde tie sociálne aspekty sú absolútne otvorené. Čo sa týka tých ďalších vystúpení, sociálno-ekonomická situácia Slovenskej republiky za rok 2019, mali sme to na sociálnom výbore, z hľadiska štatistík bola najlepšia v celej doterajšej histórii Slovenskej republiky. Kto si siahal na život kvôli sociálnym aspektom? V čase, keď nám bolo aspoň na základe tohto relatívne najlepšie? No a snáď o to nepôjde. Pani poslankyňa, Sociálna poisťovňa v roku 2019 mala vyrovnaný rozpočet, to tu v histórii ešte nebolo. Ďakujem. (Potlesk.)